*prijedlog*

Na temelju članka 5. stavka 1. točke 6. i stavka 11. Zakona o sigurnosti prometa na cestama (*Narodne novine br. 67/08., 48/10.-Odluka USRH, 74/11, 80/13., 158/13.-Odluka USRH, 92/14, 64/15, 108/17, 70/19, 42/20, 85/22, 114/22, 133/23. i 145/24.)* i članka 33. Statuta Grada Velike Gorice *(Službeni glasnik Grada Velike Gorice, broj 1/21),* Gradsko vijeće Grada Velike Gorice na \_\_. sjednici, održanoj dana\_\_\_\_\_\_\_\_\_\_ , donijelo je

**O D L U K U**

**o izmjeni i dopuni Odluke o organizaciji, načinu naplate i**

**kontroli parkiranja u Gradu Velikoj Gorici**

**Članak 1.**

Članak 9. st. 2. Odluke o organizaciji, načinu naplate i kontroli parkiranja u Gradu Velikoj Gorici (Službeni glasnik Grada Velike Gorice, br. 3/24.) mijenja se tako da sada glasi:

„*Korisnici javnih parkirališta iz stavka 1. ovog članka navedeni su u tablici:*

|  |  |  |
| --- | --- | --- |
| ***KORISNIK*** | ***LOKACIJA*** | ***BROJ***  ***PARKIRALIŠNIH MJESTA*** |
| *Ministarstvo unutarnjih poslova* | *Ulica M. Magdalenića* | *15* |
| *Trg kralja Tomislava* | *2* |
| *Prekršajni sud* | *Trg kralja Tomislava* | *4* |
| *Općinski sud* | *Trg kralja Tomislava* | *7* |
| *Općinsko državno odvjetništvo* | *Trg kralja Tomislava* | *4* |
| *Općinsko državno odvjetništvo* | *Ulica Slavka Kolara* | *4* |
| *Županijsko državno odvjetništvo* | *Ulica kralja P. Svačića* | *9* |
| *Hitna pomoć* | *Ulica Matice hrvatske* | *10* |
| *Taxi služba* | *Trg kralja Petra Krešimira IV* | *3* |
| *Zagrebačka ulica* | *2* |
| *Ulica Matice hrvatske* | *2* |
| *Javna vatrogasna postrojba Velika Gorica* | *Školska ulica* | *15* |
| *Dječji vrtić Velika Gorica* | *Kurilovečka ulica* | *1* |
| *Zavod za javno zdravstvo* | *Ulica Matice hrvatske* | *2* |
| *Crveni križ Velika Gorica* | *Ulica Hrvatske bratske zajednice* | *4* |

**Članak 2.**

Članak 20. st. 2. Odluke mijenja se tako da sada glasi:

*„Naknada za parkiranje na javnim parkiralištima ne plaća se nedjeljom, neradnim danima (blagdanima i državnim praznicima) i na Dan Grada Velike Gorice.“*

**Članak 3.**

U članku 22. st. 1. točkama a) b) i e) Odluke na kraju dodaje se :

„…***ULICA KNEZA DOMAGOJA br. 20,22,24,25,26,27,29,31,33,35,37,39 I ULICA KNEZA BRANIMIRA br. 1“***

**Članak 4.**

U članku 22. dodaje se stavak 11. koji glasi:

*„Iznimno, omogućuje se pravo na korištenje povlaštene parkirne karte fizičkim osobama –* ***STANARIMA I ZAPOSLENICIMA*** *kod poslovnih subjekata u I. i II. ZONI naplate koji nisu obuhvaćeni člankom 11. ove Odluke, a odnosi se na sljedeće ulice s područja GČ HRVATSKI VELIKANI, GČ BRAĆA RADIĆ, GČ STARI GRAD i GČ VLADIMIR NAZOR: Zagrebačka (od križanja s Ulicom Hrvatske bratske zajednice do križanja s Trgom kralja Tomislava), Slavka Kolara (od križanja sa Zagrebačkom do križanja s Ul. V. Vidrića), Ulica Matije Magdalenića, Ulica Matije Slatinskog, Ulica Josipa Pucekovića, Trg Grada Vukovara, Ulica Matice hrvatske, Trg Stjepana Radića, Ulica Nikole Bonifačića, Ulica Vladimira Vidrića, Šetalište Franje Lučića, Trg kralja Tomislava, Kurilovečka ulica, Trg kralja Petra Krešimira IV, Školska ulica, Ulica Hrvatske bratske zajednice (od križanja s Ul. kardinala A. Stepinca do križanja sa Zagrebačkom), Cvjetno naselje, Ulica kralja Petra Svačića, Ulica kralja Stjepana Tomaševića, Ulica kralja Stjepana Držislava, Ulica kralja D. Zvonimira, Pleška ulica, Ulica kneza Ratimira, Ulica kneza Branimira, Ulica kneza Domagoja, Ulica kneza Mislava, Ulica kralja Trpimira. Vlasnici obiteljskih kuća ne ostvaruju pravo na kupnju povlaštene karte niti u jednoj zoni naplate parkiranja. Fizička osoba –* ***STANAR*** *ima pravo na povlaštenu kartu ako pored uvjeta iz članka 24.st.1. točka a) dostavi i izvadak iz zemljišnih knjiga iz kojeg je vidljivo da se radi o stambenoj građevini s najmanje 2 stambene jedinice ili drugi pravovaljani dokaz dok* ***ZAPOSLENICI*** *kod poslovnih subjekata imaju pravo na povlaštenu kartu ako pored uvjeta iz članka 24.st.1.točka e) dostave i izvadak iz zemljišnih knjiga iz kojeg je vidljivo da se radi o stambeno poslovnoj/poslovnoj građevini ili drugi pravovaljani dokaz.“*

**Članak 5.**

Članak 27. Odluke mijenja se tako da sada glasi:

**„***Visina mjesečne naknade za korisnike povlaštenih karata utvrđuju se prema sljedećem cjeniku:*

|  |  |
| --- | --- |
| *Korisnik:* | *Cijena:* |
| *FIZIČKE OSOBE - STANARI* | *3,98 eura* |
| *FIZIČKE OSOBE – STANARI*  *iz članka 22.st.11.* | *10,00 eura* |
| *POSLOVNI SUBJEKTI* | *21,24 eura* |
| *ZAPOSLENICI KOD POSLOVNIH SUBJEKATA* | *9,29 eura* |
| *ZAPOSLENICI KOD POSLOVNIH SUBJEKATA iz članka 22.st.11.* | *20,00 eura* |
| *FIZIČKE OSOBE - UMIROVLJENICI* | *2,65 eura* |
| *VLASNICI ELEKTRIČNIH VOZILA* | *3,98 eura* |
| *FIZIČKE OSOBE - KORISNICI SVIH JAVNIH PARKIRALIŠTA* | *39,82 eura* |
| *PRAVNE OSOBE - KORISNICI SVIH JAVNIH PARKIRALIŠTA* | *66,36 eura* |
| *FIZIČKE OSOBE - STUDENTI VELEUČILIŠTA VELIKA GORICA* | *9,29 eura* |

**Članak 6.**

Članak 31. Odluke mijenja se tako da sada glasi:

*„Na službena vozila MUP-a, Civilne zaštite, Hitne medicinske službe, HEP-a i vatrogasnih vozila bez obzira na to imaju li ugrađene posebne uređaje za utvrđivanje prekršaja i davanje zvučnih i svjetlosnih signala u obavljanju službenih zadaća, prilikom korištenja parkirališnih mjesta na javnim parkiralištima s naplatom ne primjenjuju se odredbe ove Odluke.“*

**Članak 7.**

Ova Odluka stupa na snagu osmog dana od dana objave u Službenom glasniku Grada Velike Gorice.

KLASA:

URBROJ:

U Velikoj Gorici,

**PREDSJEDNIK GRADSKOG VIJEĆA**

**Darko Bekić, univ.spec.pol.**