|  |  |
| --- | --- |
| **OBRAZAC**  **izvješća o provedenom savjetovanju s javnošću** | |
| **Naziv nacrta odluke ili drugog općeg akta o kojem je savjetovanje provedeno** | Strategija izjednačavanja mogućnosti i prava za osobe s invaliditetom Grada Velike Gorice u razdoblju od  2025.-2029. godine |
| **Nositelj izrade nacrta akta (gradsko upravno tijelo koje je provelo savjetovanje)** | GRAD VELIKA GORICA  UPRAVNI ODJEL ZA PREDŠKOLSKI ODGOJ, ŠKOLSTVO  I DRUŠTVENE DJELATNOSTI |
| **Vrijeme trajanja savjetovanja** | 9.1.-7.2.2025. |
| **Metoda savjetovanja** | Internetsko savjetovanje |

|  |  |  |  |  |
| --- | --- | --- | --- | --- |
| Red. br. | **Predstavnici javnosti (pojedinac, organizacija, institucija)** | **Članak na koji se odnosi primjedba/**  **prijedlog** | **Tekst primjedbe/prijedloga** | **Prihvaćanje/ neprihvaćanje primjedbe/ prijedloga sa obrazloženjem** |
| 1. | Sonja Juričić Cvitan | 1. Strateški cilj 2. 2. Povećati stopu zaposlenosti osoba s invaliditetom   Mjera 1.  Poticanje zapošljavanja osoba s invaliditetom | Izmjena i dopuna aktivnosti kako slijedi:   1. Informiranje **i edukacija** poslodavaca o poticajima koje mogu ostvariti prilikom zapošljavanja osoba s invaliditetom 2. Informiranje **i edukacija** osoba s invaliditetom o mogućnostima ostvarivanja potpora prilikom samozapošljavanja 3. **Edukacije o primjeni propisa u vezi sa zapošljavanjem i radom osoba s invaliditetom (obveza na razumnu prilagodbu pristupa i uvjeta rada, kvotno zapošljavanje i druge posebnosti)**   **Obrazloženje:**  Zbog složenosti postupka u vezi s određenim poticajima nije dovoljno samo informiranje, već se predlažu i edukacije interaktivnog tipa (pitanja i odgovori, radionice i sl.), kao i upoznavanja sa svim drugim propisima u vezi sa zapošljavanjem i radom osoba s invaliditetom (obveza na razumnu prilagodbu pristupa i **uvjeta rada, kvotno zapošljavanje i** zamjenska kvota i druge posebnosti). Ako poslodavci ili osobe koje se samozapošljavanju budu detaljno upoznati (educirani) o postupku ostvarivanja poticaja/potpora/zamjenske kvote i upoznati s pravnim okvirom za zapošljavanja i rad osoba s invaliditetom (osim poticaja) biti će i otvoreniji za zapošljavanje osoba s invaliditetom/samozapošljavanja. | **Prijedlog se prihvaća.** |
|  | Sonja Juričić Cvitan | Strateški cilj 3. Poboljšati dostupnost i pristupačnost zdravstvenih usluga  Mjera 1.  Poticanje i osiguravanje uvjeta za ravnopravnu i cjelovitu zdravstvenu uslugu osoba s invaliditetom | Nova aktivnosti kako slijedi:   1. Provoditi edukacije za zdravstvene djelatnike o posebnostima postupanja prema osobama s invaliditetom, što mora uključivati način komunikacije i odgovarajuću pomoć u kretanju prilagođen svakoj vrsti invaliditeta   **Obrazloženje:**  Osobe s invaliditetom često se susreću s javnim djelatnicima koji se ne obraćaju njima nego pratnji, ne znaju odgovarajući način pomoći pri kretanju (videća pratnja osobi s oštećenjem vida), pa je ovakva edukacija uvijek dobrodošla. | Prijedlog se prihvaća. |
|  | Sonja Juričić Cvitan | Strateški cilj 6. Poboljšanje pristupačnosti temeljne društvene infrastrukture | Izmjena naziva cilja:  „Poboljšanje pristupačnosti temeljne društvene infrastrukture, e-infrastrukture, proizvoda i usluga“  Izmjena Mjere 3. tako da glasi:  Evidentiranje i unaprjeđenje pristupačnosti građevina javne i poslovne namjene te stambenih prostora osoba s invaliditetom i mrežnih stranica i programskih rješenja za pokretne uređaje  Izmjena aktivnosti tako da glase:   1. Uspostaviti pristupačan on line servis koji pruža informacije o pristupačnosti objekata javnog, privatnog i civilnog sektora, mrežnih stranica i programskih rješenja za pokretne uređaje 2. Osvijestiti djelatnika javnih službi koji sudjeluju u procesu planiranja prostorne i komunalne infrastrukture i e-infrastrukture o univerzalnom dizajnu pristupačnosti i razumnoj prilagodbi 3. Poboljšati pristupačnost zgrada javne namjene, javnih mrežnih stranica i programskih rješenja za pokretne uređaje 4. Senzibiliziranje privatnih pravnih osoba koje nude prostore i usluge mrežne stranice i programska rješenja za pokretne uređaje namijenjene javnosti o važnosti univerzalnog dizajna, pristupačnosti i razumne prilagodbe   Predlaže se nova Mjera :  Poboljšanja pristupačnosti mrežnih stranica i programskih rješenja za pokretne uređaje gradskih upravnih tijela, ustanove i trgovačka društva u vlasništvu Grada Velike Gorice korisnicima, osobito osobama s invaliditetom.  Kao aktivnosti za tu Mjeru predlažu se:   1. unapređenje pristupačnosti mrežnih stranica i programskih rješenja za pokretne uređaje 2. osiguranje sredstava za testiranje pristupačnosti i prilagodbu mrežnih stranica i programskih rješenja za pokretne uređaje 3. osvještavanje/edukacija službenika za informiranje i drugih nadležnih djelatnika o pristupačnosti mrežnih stranica i programskih rješenja za pokretne uređaje   Predlaže se nova Mjera  Poboljšanja pristupačnosti proizvoda i usluga trgovačkih društva, obrtnika i drugih gospodarskih subjekata  Kao aktivnosti za tu Mjeru predlažu se:   1. Senzibiliziranje svih privatnih pravnih osoba koje nude proizvode i usluge o univerzalnom dizajnu i pristupačnosti proizvoda i usluga 2. Informiranje i edukacija poduzetnika koji nude proizvode i usluge koji moraju ispunjavati zahtjeve za pristupačnost o relevantnim propisima   Obrazloženje:  Ako osoba s potpunim oštećenjem vida ne može pristupiti online servisu o pristupačnosti zgrada ili web katalogu o pravima osoba s invaliditetom i pročitati informacije uz pomoć čitača zaslona, onda joj te informacije nisu dostupne. Osobe ne pristupaju samo prostorima nego i mrežnim stranicama i programskim rješenjima za pokretne uređaje javne namjene (aplikacija za kupnju karata za kulturne događaje i/ili plaćanje računa i/ili prijave kvara i sl.), pa bi i ta infrastruktura tijela javne vlasti u Velikoj Gorici trebala biti pristupačna u skladu sa *Zakonom o pristupačnosti mrežnih stranica i programskih rješenja za pokretne uređaje tijela javnog sektora*. Obveza nije ispunjena stavljanjem Izjave o pristupačnosti na mrežne stranice i popisati nepristupačne elemente.  U vezi s drugom Mjerom koja se predlaže, napominjem da, sukladno čl. 2. Direktiva (EU) 2019/882 Europskog parlamenta i Vijeća od 17. travnja 2019. o zahtjevima za pristupačnost proizvoda i usluga (Tekst značajan za EGP) određeni proizvodi i usluge moraju ispunjavati zahtjeve pristupačnosti (npr. e-trgovina, uređaji za izdavanje karata). Države članice te mjere primjenjuju od 28. lipnja 2025. Donošenje zakona radi implementacije Direktive se planira u I. tromjesečju (Trenutno je na e-Savjetovanju). Stoga bi bilo dobro da se osvijesti i informira poduzetnike u Velikoj Gorici o zahtjevima za pristupačnost proizvoda i usluga, a osobito i educira one koji će biti obveznici ove regulative. Ova pristupačnost uključuje i informacije o proizvodu i usluzi (npr. putem mrežnih stranica i aplikacija) | Prijedlog se prihvaća**.** |
|  | Sonja Juričić Cvitan | Strateški cilj 7.  Povećati sposobnost reagiranja operativnih snaga prema osobama s invaliditetom u sigurnosnim prijetnjama  Mjera 1.  Osiguranje usluga službe civilne zaštite osobama s invaliditetom u kriznim situacijama | Izmjena aktivnosti 3 tako da glasi:  Provoditi edukacije za djelatnike civilne zaštite o posebnostima postupanja prema osobama s invaliditetom tijekom rizičnih situacija, što mora uključivati način komunikacije i odgovarajuću pomoć u kretanju prilagođen svakoj vrsti invaliditeta*.*  Obrazloženje:  Osim odgovarajuće komunikacije, dobrodošla je i edukacija o odgovarajućem načinu pomoći pri kretanju (npr. videća pratnja osobi s oštećenjem vida). | Prijedlog se prihvaća. |