**GRAD VELIKA GORICA**, OIB 75834963344, Trg kralja Tomislava 34, Velika Gorica, zastupan po gradonačelniku Krešimiru Ačkaru, mag. theol.

i

**OSNOVNA ŠKOLA EUGENA KVATERNIKA**, OIB 01172696565, Školska 4, Velika Gorica,zastupana po ravnateljici Moniki Brleković

i

**DJEČJI VRTIĆ** **LOJTRICA**, OIB 09835766804, Smendrovićeva 9, Velika Mlaka,zastupan po ravnatelju Branimiru Bakranu, sklapaju

**UGOVOR O UPRAVLJANJU OBJEKTOM JAVNE NAMJENE U DUBRANCU**

**I. OSNOVNE ODREDBE**

**Članak 1.**

1. U svrhu obavljanja djelatnosti odgoja i obrazovanja školske i predškolske namjene, Grad Velika Gorica izgradio je novi objekt javne namjene u Dubrancu (dalje: objekt javne namjene), čijom izgradnjom su prošireni kapaciteti za ostvarivanje djelatnosti odgoja i obrazovanja na području Grada Velike Gorice. Objekt javne namjene se nalazi na adresi Dubranec 1c u Dubrancu.
2. Objekt javne namjene izgrađen je na nekretnini označenoj kao k.č.br. 663/1, k.o. Dubranec u vlasništvu Grada Velike Gorice. Površina građevne čestice je 12.655 m², a građevna bruto površina je 856 m².
3. Nabavna vrijednost izgradnje objekta javne namjene je u iznosu od 3.042.944,30 €.

**II. SVRHA UGOVORA**

**Članak 2.**

Ovim Ugovorom Grad Velika Gorica daje Osnovnoj školi Eugena Kvaternika na upravljanje i korištenje dio objekta javne namjene iz članka 1. ovog Ugovora u kojem se obavlja školska djelatnost, a Dječjem vrtiću Lojtrica dio objekta javne namjene u kojem se obavlja predškolska djelatnost.

Opremu u dijelu objekta javne namjene iz članka 1. ovog Ugovora u kojem se obavlja školska djelatnost u vrijednosti od 171.026,94 € Grad Velika Gorica predaje u vlasništvo Osnovnoj školi Eugena Kvaternika, a opremu u dijelu objekta javne namjene u kojem se obavlja predškolska djelatnost u vrijednosti od 18.718,75 € Grad Velika Gorica predaje u vlasništvo Dječjem vrtiću Lojtrica.

**III. NAKNADA I PRIHODI**

**Članak 3.**

Ugovorne strane suglasno utvrđuju da Grad Velika Gorica daje Osnovnoj školi Eugena Kvaternika i Dječjem vrtiću Lojtrica na upravljanje i korištenje objekt javne namjene iz članka 1. ovoga Ugovora bez plaćanja naknade.

**Članak 4.**

Prihod koji Osnovna škola Eugena Kvaternika i Dječji vrtić Lojtrica ostvare na objektu javne namjene dužne su koristiti u svrhu unapređivanja djelatnosti odgoja i obrazovanja.

**IV. OBVEZE UGOVORNIH STRANA**

**Članak 5.**

Osnovna škola Eugena Kvaternika i Dječji vrtić Lojtrica koristit će objekt javne namjene iz članka 1. ovog Ugovora isključivo za obavljanje djelatnosti za koju su registrirani i koja je propisana Statutom Osnovne škole Eugena Kvaternika i Statutom Dječjeg vrtića Lojtrica.

**Članak 6.**

Osnovna škola Eugena Kvaternika i Dječji vrtić Lojtrica dužne su ulagati u redovno održavanje objekta javne namjene tako da isti kontinuirano odgovara namjeni odgoja i obrazovanja, kao i snositi eventualnu štetu koja nastane uslijed korištenja objekta javne namjene.

**Članak 7.**

Osnovna škola Eugena Kvaternika i Dječji vrtić Lojtrica dužne su pridržavati se odluka i uputa Grada Velike Gorice te zakona i drugih propisa u skladu s namjenom objekta javne namjene.

**Članak 8.**

Osnovna škola Eugena Kvaternika i Dječji vrtić Lojtrica smiju dio objekta, uz pisanu suglasnost nadležnog Upravnog odjela, dodijeliti na korištenje drugim fizičkim ili pravnim osobama, koje za takvu djelatnost ispunjavaju uvjete propisane pozitivnim propisima Republike Hrvatske.

**V. TRAJANJE UGOVORA**

**Članak 9.**

Ovaj Ugovor sklapa se na neodređeno i stupa na snagu danom njegova potpisivanja.

**VI. ZAVRŠNE ODREDBE**

**Članak 10.**

Ovaj Ugovor sačinjen je u 6 (šest) istovjetna primjeraka, od kojih 2 (dva) pripadaju Gradu Velikoj Gorici, 2 (dva) Osnovnoj školi Eugena Kvaternika, a 2 (dva) Dječjem vrtiću Lojtrica.

KLASA:

URBROJ: 238-31-10-25-

|  |  |
| --- | --- |
| U Velikoj Gorici, |  |
| **GRAD VELIKA GORICA   Gradonačelnik** | **OŠ EUGENA KVATERNIKA**  **Ravnateljica** | **DV LOJTRICA  Ravnatelj** |
| Krešimir Ačkar, mag. theol. | Monika Brleković | Branimir Bakran |

|  |  |  |  |  |
| --- | --- | --- | --- | --- |
| **OPIS  KONTROLA** | **IZVRŠITELJ** | **IME I PREZIME** | **DATUM**  **POTPISIVANJA** | **POTPIS** |
| **ZADUŽENI SLUŽBENIK** | **SAVJETNIK ZA ŠKOLSTVO I TEHNIČKU KULTURU** | **NEVEN TOPOLNJAK** | **20. 1. 2025.** |  |
| **SADRŽAJNA KONTROLA PREDMETA I AKATA** | **PROČELNICA UO ZA ŠKOLSTVO, PREDŠOLSKI ODGOJ I DRUŠTVENE DJELATNOSTI** | **LANA KRUNIĆ LUKINIĆ** | **20. 1. 2025.** |  |
| **KONTR. PRIMJENE PROPISA KOJI SE ODNOSE NA PRORAČUN** | **PROČELNICA**  **SLUŽBE ZA FINANCIJE** | **ŽANETA ŠTEFANČIĆ** |  |  |
| **KONTROLA NABAVE** |  | **BRANKA DERANJA TRAJBAR** | **-** | **-** |
| **VERIFIKACIJA** | **ZAMJENIK GRADONAČELNIKA** | **NEVEN KARAS** |  |  |
| **FORMALNO-PRAVNA KONTROLA AKTA** | **PROČELNICA**  **SLUŽBE GRADSKE UPRAVE** | **ELIZABETA STIPETIĆ** |  |  |

|  |  |  |  |  |
| --- | --- | --- | --- | --- |
| **POZICIJA** | **KONTO** | **POTPIS (OVJERA SLUŽBE ZA FINANCIJE)** | **REDNI BROJ UGOVORA IZ REG. UG. OBVEZA** | **POTPIS (OBRADE UNOSA)** |
|  |  |  |  |  |