Na temelju članka 31. stavaka 5. i 7. Zakona o poljoprivrednom zemljištu ("Narodne novine", broj 20/18, 115/18, 98/19 i 57/22), Programa raspolaganja poljoprivrednim zemljištem u vlasništvu Republike Hrvatske za Grad Veliku Goricu ("Službeni glasnik Grada Velike Gorice", broj 10/2018) i prijedloga Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Grada Velike Gorice na koju je Ministarstvo poljoprivrede, šumarstva i ribarstva dalo suglasnost ( KLASA: 320-02/25-02/35, URBROJ: 525-06/174-25-2 od 19. veljače 2025. godine) te članka 33. Statuta Grada Velike Gorice („Službeni glasnik Grada Velike Gorice“ broj 1/2021), Gradsko vijeće Grada Velike Gorice na sjednici, održanoj godine donijelo je

# ODLUKU

o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Grada Velike Gorice

# I.

Raspisuje se javni natječaj za zakup poljoprivrednog zemljišta u vlasništvu Republike Hrvatske na području Grada Velike Gorice , na području katastarske općine Velika Gorica, koje je Programom raspolaganja poljoprivrednim zemljištem u vlasništvu Republike Hrvatske na području Grada Velike

Gorice predviđeno za zakup ili je predviđeno za povrat ili ostale namjene.

# II.

Na rok od 15 godina s mogućnošću produljenja za isto razdoblje, daje se zemljište koje je navedeno u tablici 1., a koja se nalazi u prilogu ove Odluke i čini njezin sastavni dio.

# III.

Postupak javnog natječaja iz točke I. provest će elektronički, putem softverske aplikacije eZakup.

# IV.

Početna cijena u natječaju utvrđena je na temelju Uredbe o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture ("Narodne novine", broj 89/18).

# V.

Tekst javnog natječaja za zakup poljoprivrednog zemljišta objavljuje se u softverskoj aplikaciji eZakup,

na mrežnoj stranici Grada Velike Gorice i mrežnoj stranici Ministarstva poljoprivrede, šumarstva i ribarstva u trajanju od 30 dana.

Ponude se dostavljaju Gradu Velikoj Gorici u roku od 30 dana od objave natječaja u softverskoj aplikaciji eZakup.

Ponude se dostavljaju Gradu Velika Gorica putem softverske aplikacije eZakup.

# VI.

Tekst javnog natječaja za zakup poljoprivrednog zemljišta u vlasništvu Republike Hrvatske na području Grada Velike Gorice sa popisom čestica, nalazi se u prilogu ove Odluke i čini njezin sastavni dio.

# VII.

Prijedlog odluke o izboru najpovoljnije ponude za zakup koju utvrđuje Povjerenstvo za zakup poljoprivrednog zemljišta u vlasništvu države s popratnom dokumentacijom dostavlja se na prethodnu suglasnost Ministarstvu poljoprivrede, šumarstva i ribarstva.

Nakon dobivanja prethodne suglasnosti Ministarstva Odluku o izboru najpovoljnije ponude za zakup

donosi Gradsko vijeće Gradu Velika Gorica na prvoj sjednici Gradskog vijeća koja će se održati nakon

zaprimanja suglasnosti Ministarstva poljoprivrede, šumarstva i ribarstva.

# VIII.

Stručne poslove u vezi s postupkom provedbe javnog natječaja za zakup obavlja Upravni odjel za gospodarski razvoj, poljoprivredu i fondove Europske unije.

# IX.

Ova Odluka objavit će se u „Službenom glasniku Grada Velike Gorice“.

GRADSKO VIJEĆE GRADA VELIKA GORICA

PREDSJEDNIK

Darko Bekić, univ.spec.pol.

KLASA:

UBROJ:

Tablica 1.: Na rok od 15 godina

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| R. BR | PTC.  Br. | Broj katastarske čestice | Naziv katastarske općine | Površina (ha) | Način uporabe katastarske čestice (katastarska kultura) | Način uporabe katastarske čestice (stvarno stanje) | Jedinična zakupnina (eur) | Početna zakupnina (eur) | Postotak uveć.  /umanj. | Ukupna visina početne zakupnine (eur) | Troškovi krčenja (eur) | PTC.  površina | PTC. ukupna visina početne zakupnine (eur) | Napomena II |
| 1 | 1 | 5423 | VELIKA GORICA | 19.65 | ORANICA | ORANICA | 48.18EUR | 946.74  EUR | 0.00 | 946.74EUR | 0.00EUR | 19.65 | 946.74 | povrćarstvo/ cvjećarstvo |

Ukupna površina natječaja u roku 15 godina (ha): 19.65

Ukupna početna zakupnina natječaja u roku 15 godina (EUR): 946.74

Sveukupna površina u natječaju u ha: 19.65

Sveukupna početna zakupnina u natječaju u EUR: 946.74